
REFERAT

privind dezlipirea parcelei înscrise în CF nr.420011 (conversie din CF nr.174 Moşniţa Nouă)  şi atribuirea în folosinţă gratuită Parohiei Ortodoxe Române a Timişoarei pentru construirea unei biserici parohiale în cartierul Ciarda Roşie 

Se propune spre analiză Comisiilor din cadrul Consiliului Local al Municipiului Timişoara  materialul întocmit de Serviciul Banca de Date Urbană în baza cererii Parohiei Ortodoxe Române –Ciarda Roşie, depusă cu nr.DP2009-6879/27.07.2009 pentru construirea unei biserici parohiale în cartierul Ciarda Roşie .

Terenul în discuţie este înscris în CF nr. 420011(conversie din CF nr.174-Moşniţa Nouă) cu nr.topo 202 în suprafaţă totală de 5755 mp, proprietatea Municipiului Timişoara domeniul public.


Se propune dezlipirea parcelei de teren inscrisă în CF nr. 420011(conversie din CF nr.174-Moşniţa Nouă) cu nr.topo 202 în suprafaţă totală de 5755 mp, proprietatea Municipiului Timişoara-domeniul public,  în două parcele astfel:

1.parcela cu nr.topo 202/1 în suprafaţă de 4255 mp  proprietatea Municipiului Timişoara-domeniul public, rămâne înscrisă în CF nr. 420011(conversie din CF nr.174-Moşniţa Nouă);

2.parcela cu nr.topo 202/2 în suprafaţă de 1500 mp proprietatea Municipiului Timişoara-domeniul public, rămâne  înscrisă în CF nr. 420011(conversie din CF nr.174-Moşniţa Nouă).

Se propune atribuirea în folosinţă gratuită, pe o perioadă de 49 de ani, Parohiei Ortodoxe Române a Timişoarei-cartierul Ciarda Roşie terenul cu nr.topo 202/2 în suprafaţă de 1500 mp  înscris în CF nr. 420011(conversie din CF nr.174-Moşniţa Nouă). proprietatea Municipiului Timişoara domeniul public, pentru construirea unei biserici parohiale.

Dezlipirea terenului se va face în baza unui proiect care se va întomi de către un proiectant autorizat.


După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de dezlipire a parcelelor de teren, se va emite certificatul de urbanism de dezlipire, iar apoi se vor face demersurile pentru înscrierea operaţiilor  în cartea funciară.

